ອິສຣາແອລ ສາມາດໃຊ້ຂີ້ໄກ່ ຜະລິດ ພະລັງງານໄຟຟ້າ ແທນຖ່ານຫີນ ໄດ້
ຢູ່ໃນອິສຣາແອລນີ້ ໄກ່ສາມາດຊ່ວຍ ໃນການເຮັດເຊື້ອໄຟ ໃຫ້ແກ່ສະຖານີ ຜະລິດໄຟຟ້າຕ່າງໆ ໄດ້.
ໂຮງງານຜະລິດພະລັງງານໄຟຟ້າທີ່ໃຊ້ຖ່ານຫີນ ປ່ອຍອາຍພິດເຮືອນແກ້ວຂຶ້ນໄປໃນ ອາກາດ ຊຶ່ງເຮັດໃຫ້ເປັນມົນລະພິດ ແລະປະກອບສ່ວນເຮັດໃຫ້ມີການປ່ຽນແປງຂອງ ດິນຟ້າອາກາດ ແຕ່ວ່າ 10 ເປີເຊັນຂອງຖ່ານຫີນທີ່ໃຊ້ໃນສະຖານີຕ່າງໆ ສາມາດໃຊ້ ຂີ້ໄກ່ແທນໄດ້ Deborah Block ນັກຂ່າວວີໂອເອ ມີລາຍງານກ່ຽວກັບເລື່ອງນີ້, ຊຶ່ງ ບົວສະຫວັນຈະນໍາມາສະເໜີທ່ານໃນອັນດັບຕໍ່ໄປ ຢູ່ໃນອິສຣາແອລນີ້ ໄກ່ສາມາດຊ່ວຍໃນການເຮັດເຊື້ອໄຟ ໃຫ້ແກ່ສະຖານີຜະລິດໄຟຟ້າ ຕ່າງໆໄດ້ ມັນເປັນເຊັ່ນນັ້ນກໍຍ້ອນວ່າ ພວກນັກຄົ້ນຄວ້າໄດ້ສ້າງວິທີ ເພື່ອຈະຫັນປ່ຽນ ເອົາສິ່ງເສດເຫລືອຈາກສັດປີກ ໃຫ້ເປັນເຊື້ອໄຟມວນຊີວະພາບທີ່ຕິດໄຟງ່າຍ ດຣ ອາມິດ ກຣັອສ (Amit Gross), ສາດສະດາຈານ ທີ່ມະຫາວິທະຍາໄລ ເບັນ ກູຣີອອນ (Ben Gurion) ເວົ້າວ່າ ນອກຈາກການຊອກຫາສິ່ງທີ່ມາໃຊ້ແທນ ໃຫ້ເຊື້ອໄຟທີ່ໄດ້ມາຈາກຊາກພືດ ແລະຊາກ ສັດເພື່ອຜະລິດພະລັງງານໄຟຟ້ານັ້ນ, ພວກນັກຄົ້ນຄວ້າ ຍັງໄດ້ນໍາເອົາຂີ້ໄກ່ ມາຈາກ ຟາມເພື່ອມາໃຊ້ໃຫ້ເປັນປະໂຫຍດ ທ່ານນາງ ວີວຽນ ມາວ (Vivian Mau), ນັກຄົ້ນຄວ້າຈາກມະຫາວິທະຍາໄລ ເບັນ ກູຣີອອນ (Ben Gurion) ເວົ້າວ່າ ຜົນສໍາເລັດໃນທີ່ນີ້ ສາມາດນໍາໄປສູ່ການນໍາໃຊ້ສິ່ງເສດເຫລືອຊະນິດອື່ນໆ ແບບໃໝ່ ໄດ້ອີກ ດຣ ອາມິດ ກຣັອສ (Amit Gross) ກ່າວມ້ວນທ້າຍວ່າ ສໍາລັບໄລຍະຍາວແລ້ວ, ພວກນັກຄົ້ນຄວ້າທັງຫລາຍຫວັງວ່າ ຂີ້ໄກ່ທີ່ໄດ້ຮັບການກັ່ນໃຫ້ ດີແລ້ວ ກໍຈະສາມາດຊ່ວຍໃນການຫລຸດຜ່ອນການປ່ອຍອາຍພິດເຮືອນແກ້ວຢູ່ທົ່ວໂລກ ລົງໄດ້ຢ່າງຫລວງຫລາຍ